
Projektas XIIP-


LIETUVOS RESPUBLIKOS SEIMAS


NUTARIMAS
DĖL APSAUGOS NUO SMURTO ARTIMOJE APLINKOJE UŽTIKRINIMO

2016 m.                  d. Nr. XII-
Vilnius

Lietuvos Respublikos Seimas,
vadovaudamasis Lietuvos Respublikos apsaugos nuo smurto artimoje aplinkoje įstatymo 1 straipsnio 1 dalimi, kurioje nustatyta, kad smurtas artimoje aplinkoje dėl jo žalos visuomenei priskiriamas prie visuomeninę reikšmę turinčių veikų, ir 2 dalimi, kurioje konstatuojama, kad smurtas yra žmogaus teisių ir laisvių pažeidimas;
pabrėždamas tai, kad Lietuvos Respublikos apsaugos nuo smurto artimoje aplinkoje įstatymo 2 straipsnio 4 dalyje nustatyta, kad smurtą artimoje aplinkoje patyręs asmeniu laikomas ne tik asmuo, prieš kurį panaudotas smurtas artimoje aplinkoje, tačiau taip pat vaikas, tapęs smurto artimoje aplinkoje liudininku ar gyvenantis aplinkoje, kurioje buvo smurtauta;
atsižvelgdamas į tai, kad Lietuvos Respublikos apsaugos nuo smurto artimoje įstatymo 3 straipsnyje nustatyta, kad apsauga nuo smurto artimoje aplinkoje įgyvendinama vadovaujantis bendradarbiavimo, dalyvavimo, kompleksiškumo, prieinamumo ir kokybės, solidarumo, tinkamumo, koordinavimo, teisėtumo, asmens teisių ir laisvių apsaugos, proporcingumo, humaniškumo, teisingumo, veiksmingumo, objektyvumo ir efektyvumo principais; 
siekdamas užtikrinti efektyvesnę smurto artimoje aplinkoje prevenciją ir veiksmingesnę visokeriopą pagalbą ir apsaugą smurtą patyrusiems asmenims, įskaitant vaikus, n u t a r i a:

 straipsnis.
Pasiūlyti Lietuvos Respublikos Vyriausybei:
) Valstybinę smurto artimoje aplinkoje prevencijos ir pagalbos teikimo nukentėjusiems asmenims 2014–2020 metų programą papildyti nuostatomis dėl visų rūšių smurto artimoje aplinkoje (fizinio, emocinio, ekonominio, seksualinės prievartos ir išnaudojimo) prieš vaikus su visomis jo apraiškomis prevencijos ir specializuotos pagalbos vaikams sistemos sukūrimo ir jos teikimo ir paskirti už šios programos priemonių koordinavimą atsakingą asmenį Vyriausybės kanceliarijoje; 
) rengiant Lietuvos Respublikos 2017 metų valstybės biudžeto ir savivaldybių biudžetų finansinių rodiklių patvirtinimo įstatymo projektą ir Europos Sąjungos struktūrinių fondų paramos panaudojimo programas, numatyti lėšų psichologų, teikiančių specializuotą psichologinę pagalbą smurtą artimoje aplinkoje patyrusiems asmenims, įskaitant vaikus, pakankamam skaičiui savivaldybėse užtikrinti ir šių specialistų kvalifikacijai tobulinti; 
) paskirti atsakingą instituciją (pvz., Lietuvos statistikos departamentą), kuri parengtų visų sričių, susijusių su smurto artimoje aplinkoje problematika, tyrimų, statistinių duomenų rinkimo apie smurtą artimoje aplinkoje ir šių duomenų analizės metodiką, nustatant kriterijus, kurie yra svarbūs kovos su smurtu artimoje aplinkoje efektyvumui įvertinti ir prevencijai užtikrinti. Paskirti už duomenų, susijusių su smurtu artimoje aplinkoje, rinkimo ir jų analizės koordinavimą  atsakingą asmenį Vyriausybės kanceliarijoje; 
) užtikrinti institucijų bendradarbiavimą vykdomosios valdžios lygmeniu (rengiant tarpinstitucines programas, veiksmų planus ir kita) smurto artimoje aplinkoje prevencijos ir pagalbos nuo smurto artimoje aplinkoje nukentėjusiems asmenims teikimo srityje ir paskirti už institucijų veiksmų koordinavimą ir jų bendradarbiavimą atsakingą asmenį Vyriausybės kanceliarijoje.

 straipsnis.
Pasiūlyti Lietuvos Respublikos socialinės apsaugos ir darbo ministerijai:
) parengti pagalbos smurtą patyrusiems asmenims, įskaitant vaikus, efektyvumo vertinimo metodiką; 
) parengti bendras rekomendacijas savivaldybių vaiko teisių skyriams dėl veiksmų vertinant galimą vaiko teisių pažeidimą bei pagalbos teikimo šeimai ir vaikui organizavimo ir teikimo užtikrinimo, kai gautas pranešimas apie smurtą artimoje aplinkoje, jeigu toje aplinkoje auga vaikas (nesvarbu, ar buvo pradėtas ikiteisminis tyrimas dėl veikų, susijusių su smurtu artimoje aplinkoje, ar ne); 
) kartu su Lietuvos Respublikos sveikatos apsaugos ministerija, Lietuvos Respublikos švietimo ir mokslo ministerija bei Lietuvos Respublikos teisingumo ministerija užtikrinti galimybę vaikams gauti švietimo pagalbą, visoms šeimoms (ne tik įtrauktoms į socialinės rizikos šeimų apskaitą), auginančioms vaikus, gauti kvalifikuotą psichologo, teisininko ar kitokią pagalbą ir (ar) paslaugas, susijusias su smurto artimoje aplinkoje prevencija ir postvencija.

 straipsnis.
Pasiūlyti Lietuvos Respublikos švietimo ir mokslo ministerijai parengti smurto artimoje aplinkoje, kurioje auga vaikas, atpažinimo kriterijus ikimokyklinio ir bendrojo ugdymo mokyklų darbuotojams ir rekomendacijas dėl veiksmų kilus įtarimui dėl galimo smurto artimoje aplinkoje.

 straipsnis. 
Pasiūlyti Lietuvos Respublikos kultūros ministerijai kartu su Lietuvos Respublikos socialinės apsaugos ir darbo ministerija, Lietuvos Respublikos sveikatos apsaugos ministerija Lietuvos Respublikos švietimo ir mokslo ministerija ir Lietuvos Respublikos vidaus reikalų ministerija užtikrinti sisteminį visuomenės informavimą apie smurto artimoje aplinkoje problemą. Patvirtinti nuoseklaus visuomenės informavimo planą, įtraukiant tikslinės socialinės reklamos, kuri formuotų atgrasų požiūrį į smurto reiškinį ir supažindintų visuomenę su pagalbos smurtą artimoje aplinkoje patyrusiam asmeniui sistema, kūrimą ir jos sklaidą.  

 straipsnis.
Pasiūlyti Lietuvos Respublikos sveikatos apsaugos ministerijai parengti smurto artimoje aplinkoje atpažinimo kriterijus sveikatos priežiūros įstaigų darbuotojams ir rekomendacijas dėl veiksmų kilus įtarimui dėl galimo smurto artimoje aplinkoje bei atnaujinti ir platinti Smurto prieš vaikus diagnostikos metodines rekomendacijas. 

 straipsnis. 
Pasiūlyti Lietuvos Respublikos vidaus reikalų ministerijai:
) parengti instrukcijas ir anketas, kuriomis galėtų naudotis pareigūnai, vykstantys į smurto artimoje aplinkoje įvykio vietas, užrašydami detalius ir informatyvius duomenis apie smurto artimoje aplinkoje įvykį; 
) nustatyti bendruomenės pareigūnams pareigą skatinti socialiai pažeidžiamas šeimas dalyvauti smurto artimoje aplinkoje prevencijai skirtuose renginiuose.

 straipsnis. 
Pasiūlyti Lietuvos Respublikos teisingumo ministerijai kartu su Lietuvos Respublikos vidaus reikalų ministerija:
) išanalizuoti Latvijos Respublikos ir kitų šalių teisės aktus, kuriais reglamentuojami apsaugos nuo smurto artimoje aplinkoje klausimai, ir įvertinti tikslingumą papildomai nustatyti specialiąsias apsaugos nuo smurto artimoje aplinkoje priemones (pvz., įpareigojimą kartu negyventi su smurtą patyrusiu asmeniu, prie jo nesiartinti tam tikru atstumu, su juo nebendrauti ir neieškoti ryšių bei kitas) Lietuvos Respublikos civilinio proceso kodekso ir Lietuvos Respublikos policijos veiklos įstatymo nustatyta tvarka;
)  įvertinti poreikį teisės aktais nustatyti policijos įstaigų ir probacijos tarnybų apsikeitimo surinkta informacija procedūrą. 

 straipsnis. 
Pasiūlyti Lietuvos savivaldybių asociacijai: 
) užtikrinti savivaldybių bendradarbiavimą keičiantis gerąja patirtimi vykdant smurto artimoje aplinkoje prevenciją ir remti bendruomenių keitimosi gerąja patirtimi programas;
) skirti nuoseklų dėmesį Lietuvos Respublikos apsaugos nuo smurto artimoje aplinkoje įstatymo 4 straipsnio, nustatančio smurto artimoje aplinkoje prevencijos priemones, nuostatų įgyvendinimui, siekti, kad  prevencijos priemonės būtų numatytos savivaldybės strateginiame plėtros ir (ar) savivaldybės strateginiame veiklos planuose ir būtų užtikrinamas šių priemonių įgyvendinimas.  

